Musa Dankwairo

Marigayi Alhaji Musa Ɗankwairo zai ci gaba da kasancewa ɗaya daga cikin mawakan da darajarsu a idon duniya take ƙara habɓaka a cikin al'ummar  hausawa ,sai dai girmamawar bata tsaya iyaka nan ba domin kuwa manazarta a duniya suna ci gaba da amfanuwa da gudunmawarsa wadda ya baiwa fagen Ilimi, musamman farfesoshi da masu binciken ilimi a kan Yaren Hausa da ke nazari a jami'o'in Najeriya da June
gabannan, Wani malami na jami'ar Usmanu Danfodio da ke Sokoto, Farfesa A.M Bunza ya bayyana cewa, an haifi marigayi musa dankwairo ne a shekara ta 1907, a garin Bakura  na jihar Zamfara, wanda ke tsakanin jihar Zamfara da Sokoto da kimanin kilomita 105.

Tarihin Rayuwar Sa Data waqarsa

Sunan Mahaifinsa Usman Dankwanda,
ya rayu a garin Kaya da ke karkashin
karamar hukumar Maradun, inda yake
yiwa Sarkin Kayan Maradun waka a
fadarsa. Mahaifin Dankwairo da
kakansa duk makadan Sarkin Kayan
Maradun ne. Musa Dankwairo Ya tashi ya tarar da kakansa da mahaifinsa suna waka a tare,
amma ya fi rayuwa da mahaifinsa
rayuwa ta hakika, to kuma tun yana dan
shekaru 6 zuwa 7 ya fara fita inda
mahaifinsa ke zuwa da shi cikin
tsangaya ta waka.
Bayan rasuwar mahaifinsa, sai ragamar
kungiyar waka ta koma hannun Aliyu
Kurna, wanda yaya ne ga Dankwairo,
inda aka zabi Dankwairo ya zamto
mataimakin Aliyu Kurna, wanda idan bayanan
sai Dankwairo ya wakilce shi a
matsayin shugaban tawagar ta mawaka.

Marigayi Alhaji Musa Dankwairo ya samu wannan
lakabi na 'Dankwairo' tun lokacin
mahaifinsa na raye. Mahaifinsa ya na
da wani Yaro da ake kira Dankwairo
saboda zakin muryarsa da kuma
kwarewa wajen yin waka da iya farawa,sai Musa Dankwairo ya
rinka kwaikwayon sa tare da
kwaikwayon muryarsa, ganin cewa
Musa ya kware kamar shi Dankwairon
na asali sai ake kiransa da wannan
lakabi na 'Dankwairo'.
Tun daga wannan lokacin ne kuma Dankwairo ya
fara shahara a fagen waka, wanda
hakan ya sanya ya zamto mawaki ga
marigayi Sardaunan Sokoto, Alhaji
Ahmadu Bello, inda Dankwairo ya rera
masa wakarsa ta farko mai taken
'Mai Dubun Nasara Garnaki Sardauna'.
Marigayi Sardauna ya fifita tawagar
Dankwairo fiye da kowace kungiyar
mawaka, inda ya maida Dankwairo
mawakin fadarsa tare da kyautatawa ta
wuce misali wanda a wancan lokaci
hankali baya kaiwa ga irin
kyaututtukan da Sardauna Sokoto ya rinka
yiwa Dankwairo da 'yan tawagarsa,
kama daga sutura zuwa motar hawa.

A takaice dai, Musa Dankwairo ya yiwa
Sardauna wakoki guda 17,kuma
musabbabin saduwarsa da Sardauna
kuwa a fagen siyasar NPC (Nothern
People's Congress)da hausa majalissar mutanen arewa ne  suka hadu,
kasancewar Sardauna dan Siyasa ne kuma
Basarake,saboda haka kuma yana bukatar
mawakin sarauta da zai zauna tare da
shi a fadarsa domin dabbaka sunan sa.
Bayan rasuwar Sardauna a shekarar
1966,tawagar Dankwairo ta kwanta
dama har na wani lokaci mai tsawo
kafin ta ci gaba da wakokin yabo ga
wasu sarakunan gargajiyar da suka
shahara irin su; Sarkin Daura Bashar,
Sultan na Sokoto da Sarkin Zazzau
Aminu.
Cikin shekaru 29 zuwa 30 da suka
gabata, wa'adi na rayuwa ya riski
marigayi Musa Dankwairo, inda ya bar 'ya'ya
14, maza 7 da mata 7, tare da jikoki 104
a yayin muturwarsa, wanda sun ci gaba
da hayayyafa kamar yadda babban dan
sa; Alhaji Garba Musa Dankwairo ya
bayyana.

Manazarta

category:Mutuwan 1991
Category:Mawaƙan Najeriya